Obavijest učenicima i roditeljima na početku  nastave u šk.g. 2026./2027. 

Nastava u šk.g. 2026./2027. počinje u ponedjeljak 7. rujna 2026. s početkom u 8:00 sati.
Dovoz učenika bit će organiziran na uobičajeni način iz sva tri pravca kao što je to bilo i prošlih godina.
Nastavnu godinu započinjemo okupljanjem ispred škole ili, u slučaju lošeg vremena, u školskom holu.
Nakon uvodnih napomena svi učenici s razrednicima odlaze u učionice te sljedeća dva školska sata provode sa njima. Učenici će dobiti informacije o rasporedu sati, dobiti upute o potrebnom priboru i načinu rada te preuzeti svoje udžbenike. Učenici trebaju donijeti u školu prazne školske torbe kako bi u njima mogli odnijeti udžbenike i druge obrazovne materijale. 
Učenici za vrijeme boravka u školi moraju imati papuče / tenisice koje im ujedno koriste i za nastavu TZK-e. Kršenje ovoga pravila neće se tolerirati. Učenici će zadužiti i ključiće od garderobnih ormara za spremanje svojih stvari.Učenici koji nisu vratili ključiće krajem prošle nastavne godine neće moći zadužiti druge dok ne ispune svoju obavezu. 
Za učenike 1. razreda priprema se prigodna priredba koja će biti nakon doručka u 9:00 sati u školskoj sportskoj dvorani.
Učenici 1. razreda koji će doći u pratnji roditelja ,1. dan će u školi biti kraće ,a o  daljnjoj dinamici boravka u školi roditelje će obavijestiti učiteljica.
Učenici razredne nastave završit će rad s ručkom oko 12:30 ,a učenici od 5. do 8. razreda  oko 14:15. Svi će imati obadva školska obroka.
U 12:40 i 14:25 bit će organiziran odvoz učenika iz škole.
U prvom tjednu nastave učenici će imati samo sate obveznog programa ( A1 i A2 ).
Od 2. tjedna počinjemo sa izvannastavnim aktivnostima (B1) te će prema njima biti podešen odvoz učenika iz škole. Učenici se trebaju prijaviti voditeljima pojedinih grupa u čije se programe žele uključiti. Tek nakon uvođenja tih aktivnosti kao i izvanškolskih aktivnosti koje će se provoditi u školi (B2) vozni red može biti konačno definiran. Do tada vrijedi raspored u privitku.
Početkom drugoga tjedna od početka nastave ,odnosno 15.9.2026. održat će se 1. zajednički roditeljski sastanak s početkom u 18:00 sati. 
Svim učenicima OŠ Draganići želim puno radosnih trenutaka u školi kao i korisno provedeno vrijeme pa rezultati sigurno neće izostati.

